Dekagro

Η DEKAGRO είναι μια  εταιρεία που δραστηριοποιείται στον τομέα της θρέψης των καλλιεργειών, εμπορευόμενη λιπάσματα. Κατέχει ηγετική θέση στην ελληνική αγορά λιπασμάτων.

Η εταιρεία επενδύει στην έρευνα και ανάπτυξη, συνεργαζόμενη με πανεπιστημιακά και ερευνητικά ιδρύματα, με στόχο την προσφορά πρωτοποριακών προϊόντων.

Ιστορικό
Η Βιομηχανία Φωσφορικών Λιπασμάτων (Β.Φ.Λ.) ιδρύθηκε στις 15 Αυγούστου 1961, ως θυγατρική εταιρεία του ομίλου της Εμπορικής Τράπεζας της Ελλάδος. Το εργοστάσιο παραγωγής λιπασμάτων νοτιοδυτικά της Νέας Καρβάλης άρχισε να λειτουργεί το 1965, παρουσία των εγκαινίων ο Κωνσταντίνος Β΄ . 

Έπειτα, το 2000 πραγματοποιήθηκε συγχώνευση της ΒΦΛ με την εταιρεία Χημικές Βιομηχανίες Βορείου Ελλάδος Α.Β.Ε.Ε. (Χ.Β.Β.Ε.). Το 2006 έκλεισε το εργοστάσιο στη Σίνδο.

Η εταιρεία που προέκυψε από τη συγχώνευση, εξαγοράστηκε το 2009 από την ELFE SA (Hellenic Fertilizers) και έκτοτε πήρε την επωνυμία Ελληνικά Λιπάσματα και Χημικά ELFE Α.Β.Ε.Ε. (Ελληνικά Λιπάσματα ELFE).Από το 2009, η ΒΦΛ είναι υπό την ιδιοκτησία του Λαυρέντη Λαυρεντιάδη, ενώ από το 2012 οι πρώτες υπολειτουργίες φάνηκαν όταν μάλιστα δεν είχε τεθεί ικανό οικονομικό ποσό για εξαγορά αμμωνίας η οποία είχε φτάσει σε ανεπαρκή επίπεδα. Επίσης, κίνδυνοι για διακοπή τροφοδότησης εγκαταστάσεων με φυσικό αέριο είχαν αυξηθεί λόγω υψηλού χρέους (300 εκατομμύρια ευρώ).  Το 2016 και κυρίως τη φθινοπωρινή περίοδο, η παραγωγή μειώθηκε κατά πολύ λόγω απενεργοποίησης των περισσότερων εγκαταστάσεων του εργοστασίου με αμέσως επόμενο την υπολειτουργία του. Ωστόσο, επανήλθε σε κανονικούς ρυθμούς το Δεκέμβριο του ίδιου έτους.

Επίσης, άρχισε να δραστηριοποιείται στο εργοστάσιο της Νέας Καρβάλης και η τεχνική εταιρεία Centrofaro Services Ltd Athens και η Σερτόριους. Οι άδειες εκμετάλλευσης μονάδων του εργοστασίου μεταβιβάστηκαν από την Ελληνικά Λιπάσματα ELFE στις εταιρείες ΕΛΛΑΓΡΟΛΙΠ Α.Β.Ε.Ε. (Ελληνικά Αγροτικά Λιπάσματα) και PFIC Ltd. (Phosphoric Fertilizers Industry & Chemicals) το καλοκαίρι του 2015. Η ΕΛΛΑΓΡΟΛΙΠ παραιτήθηκε του δικαιώματος εκμετάλευσης μονάδων του εργοστασίου το χειμώνα του 2016, ενώ το ίδιο έτος ιδρύθηκε η εταιρεία Λιπάσματα Νέας Καρβάλης Α.Ε. με σκοπό τη δραστηριοποίησή της στο εργοστάσιο, με την εταιρεία ωστόσο να συνεχίζει να δραστηριοποιείται στον τομέα των πωλήσεων μέχρι το 2023 που το ανέλαβε η Dekagro. Από το 2023 επίσης στον χώρο δραστηριοποιείται η Kavala Novafert στο κομμάτι της αμμωνίας ενώ το εργολαβικό κομμάτι το ανέλαβε η Αgustino. 

Η εταιρεία «DEKAGRO LTD ΥΠΟΚΑΤΑΣΤΗΜΑ ΕΛΛΑΔΟΣ» είναι υποκατάστημα αλλοδαπής εταιρείας περιορισμένης ευθύνης (ΕΠΕ), το οποίο ιδρύθηκε και καταχωρήθηκε στο Γενικό Εμπορικό Μητρώο (Γ.Ε.ΜΗ.) την 28η Ιουλίου 2023.

Η έδρα της στην Ελλάδα βρίσκεται στο Παλαιό Φάληρο.

Γεγονότα
Μετατροπή του εργαστασίου φωσφορικών λιπασμάτων σε λιθάνθρακα
Το 2008 είχε εκδηλωθεί ενδιαφέρον για την μετατροπή του εργοστασίου σε παραγωγή λιγνίτη μετά από διαβούλευση του ΣΓΕΣ (Συμβουλίου Εθνικής Ενεργειακής Στρατηγικής). Μετά από διαμαρτυρίες της τοπικής κοινωνίας τελικά η απόφαση αυτή, απορρίφθηκε..

Μόλυνση του περιβάλλοντος
Το εργοστάσιο Φωσφορικών Λιπασμάτων, έχει επηρεάσει κατά καιρούς την ανατολική πλευρά της Καβάλας (Άγιος Αθανάσιος, Αγ. Τρύφωνας και Χωράφα) καθώς και τις κοντινές συνοικίες (Νέα Καρβάλη, Χαλκερό) που βρίσκονται γύρω από τις εγκαταστάσεις της. Συγκεκριμένα, υπήρξαν έρευνες που απέδειξαν πως την τριακονταετία 1968-1998 τα ποσοστά αύξησης θνησιμότητας (ιδιαίτερα του 1980) ήταν εξαιρετικά υψηλά. Πολλοί θάνατοι έχουν προκληθεί λόγω αναπνευστικών προβλημάτων.

Παραπομπές

Εξωτερικές συνδέσεις
 Επίσημη ιστοσελίδα

Κατηγορία:Ελληνικές βιομηχανίες
Κατηγορία:Ελληνικά εμπορικά σήματα